**Iepirkuma komisijas 2016.gada 14.decembra sēdē sniegtās atbildes uz atklāta konkursa**

**„A korpusa II kārtas būvprojekta izstrāde un būvdarbu autoruzraudzība”**

**(identifikācijas Nr. PSKUS 2016/194)**

**ieinteresēto piegādātāju uzdotajiem jautājumiem**

1. **jautājums**

Iepirkums neparedz medicīnas tehnologa kā speciālista piesaistīšanu. Vai Pasūtītājs pats nodrošinās Projektētāju ar attiecīga līmeņa speciālistu?

**Pasūtītāja sniegtā atbilde uz 30.11.2016.:**

Pretendentam būs jāizstrādā būvprojekta medicīnas tehnoloģiju sadaļas, saskaņā ar Pasūtītāja speciālista sniegto informāciju.

*Aktuālais jautājums: Lūdzam skaidrojumu kā sagatavot projektēšanas izmaksu medicīnas tehnoloģiju sadaļām, par kurām informāciju sniegs Pasūtītāja speciālists? Kad Pasūtītāja speciālists sniegs šo informāciju?*

**Atbilde:**

Būvprojekta Tehnoloģiskās daļas izstrādes apjomu un izstrādes izmaksas pretendentam jānosaka, profesionāli izvērtējot Nolikuma 1.pielikumā (ieskaitot tā pielikumus) sniegto informāciju. Medicīniskā aprīkojuma un iekārtu precizēšana būs jāveic būvprojekta izstrādes I posmā atbilstoši Pasūtītāja speciālista sniegtajai informācijai.

1. **jautājums**

Ministru kabineta noteikumu Nr.529, Rīgā 2014.gada 2.septembrī (prot. Nr.46 32§) "Ēku būvnoteikumi" 14.punkts nosaka: Līguma par būvniecības ieceres dokumentācijas izstrādāšanu un būvprojekta minimālā sastāva neatņemama sastāvdaļa ir projektēšanas uzdevums. Projektēšanas uzdevumu sagatavo un paraksta būvniecības ierosinātājs un būvprojekta izstrādātājs.

*Iepirkuma dokumentācijai nav pievienots Projektēšanas uzdevums, lūdzam nodrošināt Pretendentus ar minēto dokumentu, lai varētu noteikt darāmo darba apjomu un sniegt korektu piedāvājuma cenu.*

**Pasūtītāja sniegtā atbilde uz 30.11.2016.:**

Lūdzam skatīt iepirkuma dokumentācijas pielikumu “Līguma projekts” 1.20.punktā norādīto.

***1.20.Projektēšanas uzdevums*** *- dokuments, kurā noteiktas Pasūtītāja prasības Projektēšanas darbiem un kurš tiek sagatavots saskaņā ar Iepirkuma dokumentācijas sastāva esošo Tehnisko specifikāciju (Nolikuma 1.pielikumu). Projektēšanas uzdevums liek pievienots šim Līgumam kā tā 1.pielikums.*

*Aktuālais jautājums: Augstākminētajā līguma projekta punktā nav izpildītas MK noteikumu Nr.529 14.punkta prasības. Lūdzam atbildēt uz jautājumu par Projektēšanas uzdevuma neesamību. Ņemot vērā, ka ir izsniegta būvatļauja saskaņā ar MK noteikumiem Nr. 529, atkārtoti lūdzam nodrošināt pretendentiem Projektēšanas uzdevumu.*

**Atbilde:**

MK noteikumu Nr. 529 „Ēku būvnoteikumi” 14.punkts nosaka,  ka „Līguma par būvniecības ieceres dokumentācijas izstrādāšanu un būvprojekta minimālā sastāva neatņemama sastāvdaļa ir projektēšanas uzdevums. Projektēšanas uzdevumu sagatavo un paraksta būvniecības ierosinātājs un būvprojekta izstrādātājs”. MK noteikumu Nr. 529 „Vispārīgie būvnoteikumi” 27.punkts nosaka, ka „Pasūtītājs ir atbildīgs par projektēšanas uzdevuma sagatavošanu”. „Ēku būvnoteikumi” 14.punkts faktiski attiecas uz Līgumu par būvniecības ieceres dokumentācijas izstrādāšanu. Konkrētajā gadījumā iepirkums attiecas uz „būvprojekta” izstrādāšanu. Nolikumam pievienotais iepirkuma līguma projekts ir nolikuma neatņemama sastāvdaļa. Nolikumam pievienotā iepirkuma līguma 1.20.punkts nosaka, ka projektēšanas uzdevums tiek sagatavots saskaņā ar nolikuma 1.pielikumu („Tehnisko specifikāciju”). Atbilstoši Publisko iepirkumu likuma 17.pantam „tehniskā specifikācija” ir dokuments, uz kura pamata pretendentam ir jāiesniedz piedāvājums, nevis uz „projektēšanas uzdevuma” pamata. Vērtējot kopsakarībā tiesību aktus, kas reglamentē publiskos iepirkumus un būvniecību, tad pēc būtības nolikumam pievienotā „tehniskā specifikācija” satur visu „projektēšanas uzdevumā” iekļaujamo informāciju un tieši tāpēc iepirkuma līguma 1.20.punkts nosaka, ka „projektēšanas uzdevums” tiek sagatavots saskaņā ar nolikumu 1.pielikumu („Tehnisko specifikāciju”). Proti, nolikuma 1.pielikumā pievienotais dokuments, kura nosaukums atbilstoši Publisko iepirkumu likuma prasībām ir „tehniskā specifikācija”, ir pēc būtības „Vispārīgie būvnoteikumu” 27.punktā minētais dokuments „projektēšanas uzdevums”.

1. **jautājums**

Par Tehnisko specifikāciju 1.pielikums nolikumam: iepirkuma vispārējais mērķis: Iepirkuma mērķis ir Pasūtītājam iegūt pilna apjoma būvprojektu un tā detalizāciju (tai skaitā tehniskās specifikācijas koriģēšanu, skiču projektā noteiktās otrās būvprojekta kārtas projektēšanu atbilstoši koriģētajai un Pasūtītāja saskaņotajai tehniskajai specifikācijai, izstrādātā būvprojekta saskaņošanu, Būvprojekta detalizāciju, Interjera projekta izstrādāšanu. Būvdarbu iepirkuma dokumentācijas uz būvprojekta izstrādātāju attiecināmo materiālu (tehniskā specifikācija, darbu apjomu saraksti) sagatavošanu) modernai, daudzfunkcionālai universitātes līmeņa slimnīcai, kura būtu ilglaicīga ēka, ērta personālam un pacientiem, energoefektīva un Latvijas apstākļiem ekonomiski saprātīgi uzbūvējama un apkalpošana, kā arī veikt būvprojekta realizācijas autoruzraudzību un garantijas laika uzraudzību. *Augstāk minētajā punktā ir prasīts veikt "garantijas laika uzraudzība". Lūdzam skaidrot, kas tas ir par procesu un kādi normatīvie akti to paredz? Vai garantijas laika uzraudzība jāiekļauj piedāvājuma summā*?

**Pasūtītāja sniegtā atbilde uz 30.11.2016.:**

Nolikuma 1.5.1. punktā ir noteikts, ka iepirkuma priekšmets ir "A korpusa II kārtas būvprojekta izstrāde un būvdarbu autoruzraudzība, saskaņā ar Tehniskās specifikācijas (Nolikuma 1.pielikums) prasībām.

Tehniskās specifikācijas 1. punktā “Iepirkuma vispārējais mērķis” noteikts, ka pretendentam būs jāveic būvprojekta realizācijas autoruzraudzību un garantijas laika uzraudzību.”. Ievērojot minēto, vēlamies paskaidrot, ka papildus par garantijas laika uzraudzību nav paredzēts atsevišķi veikt norēķinu, minētā prasība ir izvirzīta ar mērķi, lai nepieciešamības gadījumā, ja tiek konstatēti defekti, kas iespējams ir cēloņsakarībā vērtējams ar atsevišķu būvprojekta sadaļu risinājuma (-u) nepilnību, tiktu koriģēts jau būvdarbu garantijas laikā, kā to nosaka arī līguma projekta 5.1.10. punkts, kas nosaka, ka projektētājam ir pienākums “par saviem līdzekļiem novērst Būvprojektā atklātos Trūkumus, t.sk., Ekspertīzes gaitā konstatētos, Būvvaldes vai skaņojošo institūciju norādītos, Objekta būvdarbu un to garantijas laikā, novēršot Būvprojekta dokumentācijā pieļautās nepilnības un kļūdas un izstrādājot papildus rasējumus Pasūtītāja norādītajā termiņā;”

*Aktuālais jautājums: Atkārtoti lūdzam skaidrot, kādi normatīvie akti paredz “garantijas laika uzraudzību”, cik bieži tāda ir jāveic, vai to var veikt projektētājs pēc savas iniciatīvas? Lūdzu skaidrot jēdzienu „netiks veikts norēķins". Vai tas nozīmē, ka rēķini tiks pieņemti, bet netiks apmaksāti?*

**Atbilde:**

Garantijas laika uzraudzību šobrīd normatīvie akti neparedz. Tomēr, kā jau tika paskaidrots iepriekš, uzsākot ēkas ekspluatāciju un būves ekspluatācijas laikā, kamēr spēkā būvdarbu garantijas termiņš, ir iespējama situācija, kurā virkne izbūvēto, pārbaudīto un pieņemto risinājumu nenodrošinās projektā noteikto parametru izpildi. Šādas nepilnības iemesls var būt kā celtniecības defekts, tā arī būvprojekta nepilnība. Lai konstatētu neatbilstības cēloni un gadījumā, ja tas izrādās projekta nepilnības izraisīts, Pasūtītājam būs nepieciešama būvprojekta izstrādātāja iesaistīšanās, kas (ja vien defekts nav acīmredzams būvnieka nekvalitatīvi veikta darba cēlonis) izpaudīsies kā līdzdalība defekta cēloņa noskaidrošanā un pienākums bez atlīdzības veikt izmaiņas vai papildinājumus būvprojekta dokumentācijā gadījumā, ja, atklāsies defekti, kas radušies neatbilstošu risinājumu dēļ būvprojekta dokumentācijā. Pakalpojuma izmaksas uzskatāmas par ietvertām līguma cenā un papildus samaksa par šo pakalpojumu nav paredzēta.

1. **jautājums**

Par tehniskās specifikācijas punktu Nr.2 Darbu apjoms salīdzinot ar skiču projektu un skiču projekta tehnisko specifikāciju: *Lūdzam precizēt, kādus teritorijas sadaļas, ietilpības un apjoma risinājumus Pasūtītājs pasūta daudzstāvu autostāvvietas sakarā. Pirmās kārtas būvprojekta sastāvā ir sadaļas, kas nav nepieciešamas otrajā kārtā (piemēram, GAT sadaļa). Lūdzam precizēt pievienoto būvprojekta sastāvu. Vai jāparedz tehniskā apsekošana 1.kārtas uzbūvētai ēkai*?

**Pasūtītāja sniegtā atbilde uz 30.11.2016.:**

Atbilstoši pilsētas apbūves noteikumiem jāprecizē nepieciešamais autostāvvietu skaits saskaņā ar pašreizējiem slimnīcas attīstības plāniem. Precizējam tehnisko specifikāciju, GAT tiek izslēgts. Ņemot vērā to, ka projektējamais apjoms tiks bloķēts ar esošo būvapjomu apsekošana būs jāveic, tās apjomu jānosaka būvkonstrukciju projektētājam.

*Aktuālais jautājums: Lūdzu iesniegt pašreizējos slimnīcas attīstības plānus autostāvvietu skaita precizēšanai. Atkārtoti lūdzam atbildēt uz jautājumu: Kādus teritorijas sadaļas, ietilpības un apjoma risinājumus Pasūtītājs pasūta daudzstāvu autostāvvietas sakarā?*

**Atbilde:**

Pašreizējie slimnīcas attīstības plāni atspoguļoti Tehniskajā specifikācijā ietvertajā skiču projektā. Daudzstāvu autostāvvietas sakarā šī iepirkuma ietvaros Pasūtītājs vēlas saņemt projektēšanas uzdevumu daudzstāvu autostāvvietas projektēšanai, kas, iespējams, līdzīgi kā šajā iepirkumā, saturēs virkni precizējumu skiču projektā izstrādātajam risinājumam.

1. **jautājums**

Par tehniskās specifikācijas punktu 4. Tehniskajā specifikācijā un skiču projektā precizējamas un koriģējamas pozīcijas:

*Lūdzu precīzi nodefinēt dokumentu prioritāti un Pretendenta atbildību par pievienotajos dokumentos minēto prasību izpildi vai neizpildi izstrādājot būvprojektu un būvniecības konkursam nepieciešamos iepirkuma dokumentus.*

**Pasūtītāja sniegtā atbilde uz 30.11.2016.:**

Lūdzam minēto jautājumu vērtēt līguma kontekstā.

*Aktuālais jautājums: Lūdzu precīzi norādīt, kurā līguma projekta punktā ir minēta iepirkumu dokumentu prioritāte?*

**Atbilde:**

Lūdzam ņemt vērā, ka līguma projektā nav definēta iepirkumu dokumentu prioritāte, pretendenta atbildība ir vērtējama līguma kontekstā.

1. **jautājums**

Par tehniskās specifikācijas p.4.3. Ēkas funkcija un plānojums: *Vai pēc ēkas plānojuma korekcijas tiks veiktas izmaiņas Telpu programmā, lai to varētu izmantot būvdarbu kontrolē?*

**Pasūtītāja sniegtā atbilde uz 30.11.2016.:**

Jā, tiks veiktas izmaiņas Telpu programmā, kuras būs būvprojekta sastāvā.

*Aktuālais jautājums: Lūdzam norādīt, kas veiks šīs izmaiņas un kā izprast “kuras būs būvprojekta sastāvā”?*

**Atbilde:**

Izmaiņas telpu programmā veiks Pasūtītājs kopā ar būvprojekta izstrādātāju un tās tiks noformētas kā projektēšanas uzdevuma papildinājums.

1. **jautājums**

Par punktu 4.5. Normatīvi un standarti:

Vispārīgi:

4.5.1 .Projektēšanas darbu uzraudzības līmenis - DSL3 (LVS NE 1990). *Augstāk minētajā punktā ir minēts jēdziens “Projektēšanas darbu uzraudzības līmenis”. Lūdzam skaidrot, kas tas ir par procesu un kādi normatīvie akti to paredz? Vai normatīvus, kas nav pieminēti punktā 4.5., Projektētājs var izraudzīties pats, atbilstoši spēkā esošajai likumdošanai?*

**Pasūtītāja sniegtā atbilde uz 30.11.2016.:**

Lūdzam ņemt vērā norādīto standartu. Var piemērot tiesību aktus, kas nav uzrādīti, ņemot vērā normatīvo aktu hierarhiju.

*Aktuālais jautājums: Atkārtoti lūdzam skaidrot, kas tas ir par procesu “Projektēšanas darbu uzraudzības līmenis" un kādi normatīvie akti to paredz?*

**Atbilde:**

Saskaņā ar Latvijas būvnormatīvu – LBN prasībām, būvkonstrukciju projektēšana jāveic saskaņā ar obligāti piemērojamiem Eirokodeksiem, tai skaitā LVS EN 1990 “ Projektēšanas pamati”. Skaidrojumu lūdzam skatīt LVS EN 1990, pielikumu B4. Prasība pamatā tiks attiecināta uz BK daļas projekta izstrādāšanu.

1. **jautājums**

Par punktu 4.5.5., kurš nosaka, ka jebkādas atkāpes no Projektēšanas uzdevumā vai tehniskajā specifikācijā noteiktajām (vai nenoteiktajām un būvprojektā nosakāmajām) būvmateriālu, būvdarbu izpildes un pielaižu klases saskaņošanas ar būvprojekta Pasūtītāju. Ņemot vērā, ka pie nolikuma nav pievienots projektēšanas uzdevums un tehniskās specifikācijas ir vairākas, lūdzu skaidrot, par kuru redakciju "Projektēšanas uzdevumu" un "tehnisko specifikāciju" ir runa augstākminētajā punktā.

**Pasūtītāja sniegtā atbilde uz 30.11.2016.:**

Lūdzam minēto jautājumu vērtēt līguma kontekstā.

*Aktuālais jautājums: Lūdzu precīzi norādīt, kurā līguma projekta punktā ir minēta atbilde uz augstākminēto jautājumu?*

**Atbilde:**

Lūdzam ņemt vērā, ka līguma 1.20. punktā ir prezumēts, kas tiek apzīmēts ar „Projektēšanas uzdevums”, vienlaicīgi papildus paskaidrojot, ka nolikuma 1. pielikuma „Tehniskā specifikācija” 4.5.5.punkts paredz, ka projektēšanas gaitā projektā atspoguļojamas prasības darbu izpildes kvalitātei, prasības izbūvēto konstrukciju, būvelementu vai saražoto būvmateriālu pielaidēm attiecībā uz to kvalitāti, lai būtu precīzāk nosakāma būvdarbu kvalitāte un konkrētu kritēriju definēšana, izmantojot standartus, tādējādi samazinot interpretācijas iespējas starp būvniecības dalībniekiem.

1. **jautājums**

Par līgumu punktu 2., 2.1.1., 2.1.2.

Kādas izmaiņas telpu programmas korekcijā Pasūtītājs ir iecerējis?

**Pasūtītāja sniegtā atbilde uz 30.11.2016.:**

Lūdzam skatīt Tehnisko specifikāciju.

*Aktuālais jautājums: Lūdzu precīzi norādīt, kurā Tehniskās specifikācijas punktā ir minēta atbilde uz augstākminēto jautājumu?*

**Atbilde:**

Tehniskās specifikācijas punktos 4.3.1. – 4 .3.5.

1. **jautājums**

Nolikuma punktā 1.5.2. minēti Tehniskās specifikācijas pielikumi PSKUS A korpusa jaunbūvei, kas attiecināmi uz abām būvniecības kārtām. Lai noteiktu būvniecības 2. kārtā veicamo darbu apjomu un gūtu priekšstatu, kas tika paredzēts izbūvējot 1. kārtu, lūdzam pievienot informāciju par A korpusa 1. kārtas Tehniskā projekta sastāvā izstrādātajām specializētajām sadaļām:

Māsu izsaukšanas sistēma;

Norēķinu sistēma;

Rindu sistēma;

Medicīnisko gāzu sistēmas;

Pneimopasts.

Ja nepieciešams, paredzēt to funkcionēšanu kopīgā sistēmā.

**Atbilde:**

Pieprasīto informāciju var saņemt, iepriekš sazinoties ar Nolikuma 1.3.punktā norādīto kontaktpersonu pa tālr. 67069736.

1. **jautājums**

Lūgums sniegt skaidrojumu, vai ir veikta VKPAI 20.05.2011 vēstulē Nr.06-10 norādītā teritorijas vēsturisko stādījumu kultūrvēsturiskā inventarizācija vai izpēte, vai tā jāparedz piedāvājumā?

**Atbilde:**

Vēsturisko stādījumu kultūrvēsturiskā inventarizācija ir veikta skiču projekta izstrādes gaitā. Tā nav jāparedz piedāvājumā.

1. **jautājums**

Iepazīstoties ar Atklāta konkursa „A korpusa II kārtas būvprojekta izstrāde un būvdarbu autoruzraudzība” nolikuma pielikumiem, nav saprotams, kādi ārējo inženierkomunikāciju būvprojektēšanas darbi jāparedz. Skiču projekta korekciju Paskaidrojuma rakstā par GP sadaļu paredzēts no būvniecības 1. kārtas izdalīt maģistrālo inženiertīklu, elektrotīklu un lietus ūdens kolektora projektēšanas un izbūves darbus. Tehniskajā specifikācijā minēta atsauce uz UKT un ELT iespējamajām pieslēguma vietām, savukārt Tehniskā projekta risinājumos nav pievienota GP un TS sadaļa, kurā redzami iespējamie ārējo inženiertīklu pieslēgumi, kā arī nav atrodamas ārējo inženiertīklu sadaļas. Lūdzam skaidrojumu, vai izbūvētie ārējie inženiertīkli pilnībā nodrošina 2. būvniecības kārtas vajadzības, vai arī norādīt kādi ārējo inženierkomunikāciju risinājumi jāparedz.

**Atbilde:**

Pirmajā kārtā izbūvētie ārējie inženiertīkli nodrošina arī otrās kārtas vajadzības. Otrās kārtas būvprojektā būs jāizstrādā risinājums inženiertīklu posmiem no energobloka līdz patērētājiem A korpusa otrās kārtas daļā un saimnieciskās un lietus notekūdeņu kanalizācijas posmi līdz pirmajā kārtā izbūvētajiem kanalizācijas tīkliem. Lūdzam sazināties ar nolikuma 1.3. punktā minēto kontaktpersonu, lai saņemtu papildu informāciju, kas attiecas uz GP un TS sadaļa.